Ελληνικό ροκ
 Επίσημη εμφάνιση της ροκ εν ρολ μουσικής σε αθηναϊκό κοινό πραγματοποιείται στις 21 Οκτωβρίου του 1956 όταν μια μπάντα του αμερικανικού αεροπλανοφόρου The coral sea, παρουσίασε για πρώτη φορά τραγούδια του είδους αυτού σε νεανικό ακροατήριο στην Αίγλη του Ζαππείου.Είχε προηγηθεί τον Φεβρουάριο του ίδιου έτους η προβολή της κινηματογραφικής ταινίας Η ζούγκλα του μαυροπίνακα, η οποία έθετε το θέμα της νεανικής ανατρεπτικότητας με τη μουσική ροκ εν ρολ.Τέλη του 1956 στο θέατρο Ακροπόλ παρουσιάζονται χορευτικά νούμερα ροκ εν ρολ, μετά την παράσταση Σιγά και με το μαλακό. Τον Νοέμβριο του ίδιου έτους προβάλλεται η ταινία Rock Around the Clock με τον τίτλο Ροκ εντ Ρολ, την οποία οι εφημερίδες της εποχής παρουσίασαν ως μια κινηματογραφική επίδειξη του νέου χορού. Στα τέλη του 1956 στο Green park διεξάγονται καθημερινά επιδείξεις του νέου χορού από επαγγελματίες χορευτές και ορχήστρες της εποχής. Στο τέρμα της οδού Πατησίων πραγματοποιούνται οι πρώτες συγκεντρώσεις των Ελλήνων ροκεντρολιστών, στο κλαμπ Top hat, όπως και στο κλαμπ του Σένου Η συμβολή του δίσκου στην εμφάνιση και τη διάδοση του ροκ εν ρολ υπήρξε κομβική. Τα καταστήματα που εισήγαγαν στην Ελλάδα δίσκους ροκ εν ρολ ήταν ο Ορφανίδης (πλατεία Κολοκοτρώνη), το Electric Corner (Πανεπιστημίου) και το Ντίσκοφιλ (στοά Νικολούδη). Η ευκολία απόκτησης του δίσκου των 45 στροφών, αλλά και του πικάπ ως μέσου αναπαραγωγής του κυρίως από τα μεσαία κοινωνικά στρώματα, συνέβαλε στην προώθηση της μόδας γύρω από την ακρόαση αυτού του είδους της μουσικής. Αμέσως άρχισε να εγγράφεται στις ελληνικές ταινίες η σχέση της ελληνικής νεολαίας με το ροκ. Ήδη το 1957, ο Βασίλης Μάρος με τη μικρού μήκους ταινία του Η Αθήνα χορεύει Rock and Roll κατέγραψε συνειδητά χαρακτηριστικά σκηνές από την ελληνική έξαρση του ροκ εν ρολ. Παράλληλα και σε διάφορες κοινωνικές εκδηλώσεις όχι αποκλειστικά νεολαιίστικη, όπως ο χορός των θεατρικών συγγραφέων, ο αποκριάτικος χορός των προσκόπων ή ο διαγωνισμός της εταιρείας Venus. Το 1959 στην Αθήνα σχηματίστηκαν οι Άνταμς Μπόις, ένα φιλόδοξο τζαζ ντουέτο. Τα δύο επόμενα συγκροτήματα σχηματίστηκαν μόλις το 1962 και ήταν οι Φόρμινξ και οι Τζούνιορς. Από το 1964 έως το 1966 σχηματίστηκαν συνολικά τριάντα εννιά συγκροτήματα: 12 το 1964, 11 το 1965 και 13 το 1966. Η ελληνική ροκ ξεκίνησε στις αρχές της δεκαετίας του 1960 με τη δημιουργία πολλών αγγλόφωνων ποπ-ροκ συγκροτημάτων όπως οι Forminx (στα οποία περιλαμβανόταν ο συνθέτης Βαγγέλης Παπαθανασίου ), The Charms, The Idols , The Olympians, Juniors, MGC και πολλά άλλα. Το 1968 στο Παρίσι σχηματίστηκαν οι Aphrodite's Child, ( Βαγγέλης, Ντέμης Ρούσσος και Λουκάς Σιδεράς ) ένα από τα πιο σημαντικά και επιτυχημένα ελληνικά ροκ συγκροτήματα: με το άλμπουμ τους It's Five O'Clock (1969) και 666 (1972) απέκτησαν παγκόσμια φήμη. . Μια άλλη πτυχή του ελληνικού ροκ στα τέλη της δεκαετίας του '60 ήταν η κυκλοφορία των πρώτων δίσκων του Διονύση Σαββόπουλου, ο οποίος συνδύαζε την ελληνική λαϊκή μουσική με ροκ στοιχεία. Στις αρχές της δεκαετίας του '80 υπήρχε ένας μικρός αλλά δυναμικός αριθμός συγκροτημάτων Punk και Νέου Κύματος. Κατά τη δεκαετία του '90 το Χιπ χοπ μπήκε στην τάση του ροκ στην Ελλάδα. Ροκ μουσική Κώστας Κατσάπης, Ήχοι και απόηχοι κοινωνική ιστορία του ροκ εν ρολ φαινομένου στην Ελλάδα, 1956-1967, Ιστορικό Αρχείο Ελληνικής Νεολαίας/Ινστιτούτο Νεοελληνικών Ερευνών/Ε.Ι.Ε. Αθήνα, 1967 Μανώλης Νταλούκας, Ελληνικό ροκ, εκδ.Άγκυρα, Αθήνα, 2006 Νίκος Μποζίνης, Ροκ παγκοσμιότητα και ελληνική τοπικότητα. Η κοινωνική ιστορία του ροκ στις χώρες καταγωγής του και στην Ελλάδα, εκδ.Νεφέλη, Αθήνα, 2008 Νικόλας Χρηστάκης, Μουσικές ταυτότητες. Αφηγήσεις ζωής μουσικών και συγκροτημάτων της Ελληνικής ανεξάρτητης σκηνής ροκ, εκδ. τυπωθητω, Αθήνα, 1999
Η Ελληνική ροκ ανήκει στο είδος μουσικής ροκ που χρησιμοποιείται για να περιγράψει τα είδη που προέκυψαν από την εξέλιξη του είδους του rock and roll. Η μουσική ροκ (rock) στο σύνολό της, αποτελεί ένα είδος δημοφιλούς μουσικής που χαρακτηρίζεται συνήθως από έντονο ρυθμό και από ευδιάκριτη, χαρακτηριστική μελωδία φωνητικών η οποία συνοδεύεται συνήθως από ηλεκτρικές κιθάρες, ηλεκτρικό μπάσο και ντραμς. Πολλές φορές χρησιμοποιούνται και πληκτροφόρα όργανα, όπως πιάνο ή συνθεσάιζερ.